CELEX: 62018TN0627
Language: et
Date: 2018-10-19 00:00:00
Title: Kohtuasi T-627/18: 19. oktoobril 2018 esitatud hagi – ZK versus komisjon

7.1.2019   
            
            
               ET
            
            
               Euroopa Liidu Teataja
            
            
               C 4/34
            
         
      19. oktoobril 2018 esitatud hagi – ZK versus komisjon
      (Kohtuasi T-627/18)
      (2019/C 4/45)
      Kohtumenetluse keel: prantsuse
      
         Pooled
      
      
         Hageja: ZK (esindaja: advokaat J.-N. Louis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      teha otsus, millega
      
                  —
               
               
                  tühistada konkursi EPSO/AD/323/16 komisjoni 1. veebruari 2018. aasta kinnitav otsus mitte kanda hageja nime konkursi edukalt läbinud isikute nimekirja;
               
            
                  —
               
               
                  tühistada vajalikus ulatuses konkursikomisjoni 12. detsembri 2017. aasta kinnitav otsus;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt on esiteks rikutud Euroopa Liidu ametnike personalieeskirjade (edaspidi „personalieeskirjad“) artiklit 30 ja III lisa artiklit 3 ning teiseks on rikutud konkursikatsete korraldamist reguleerivaid eeskirju. Sellega seoses väidab hageja eelkõige, et vestlustel kuulas hagejat üksnes kaks konkursikomisjoni liiget, mitte esimehest ja kuuest liikmest koosnev konkursikomisjon. Ta lisab, et esimees osales konkursikomisjoni töös üksnes vaatlejana, mis on samuti personalieeskirjade sätetega vastuolus.
               
            
                  2.
               
               
                  Teise väite kohaselt on vaidlustatud otsuse puhul rikutud võrdse kohtlemise põhimõtet ja diskrimineerimiskeelu põhimõtet, kuna konkursikomisjon oli ebastabiilne ja kasutati reservhindajaid, kes ei ole läbinud spetsiaalset hindajate koolitust.